SET ปิดลบ 7 จุด นลท.ผิดหวังงบฯบจ.ต่ำคาด ฟากโบรกฯแนะจับตา GDP ไทยงวด Q3 สัปดาห์หน้า
SET ปิดลบ 7 จุด นลท.ผิดหวังงบฯบจ.ต่ำคาด ฟากโบรกฯแนะจับตา GDP ไทยงวด Q3 สัปดาห์หน้า
SET ปิดลบ 7 จุด นลท.ผิดหวังงบฯบจ.ต่ำคาด ฟากโบรกฯแนะจับตา GDP ไทยงวด Q3 สัปดาห์หน้า
15 พ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,602.23 จุด ลบ 7.24 จุด หรือ 0.45% มูลค่าการซื้อขาย 4.46 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้อ่อนแอกว่าที่คาดไว้ โดยดัชนีฯหลุดแนว 1,600 จุด ระหว่างทางจากแรงขายที่เข้ามากระจายไปยังหุ้นหลายตัว จากภาพรวมผลประกอบการของบริษัทจดทะเบียน (บจ.) ในไตรมาส 3/62 ที่ออกมาต่ำกว่าคาดไว้
ขณะที่ตลาดหุ้นในภูมิภาคเอเชียวันนี้แกว่งไซด์เวย์, ตลาดในยุโรปบวกได้เล็กน้อยราว 0.3-0.5% ส่วนดาวโจนส์ฟิวเจอร์สก็ยังยืนในแดนบวกได้ ซึ่งเป็นการตอบรับความคาดหวังเจรจาการค้าระหว่างสหรัฐฯ และจีน ที่น่าจะดีขึ้น
ส่วนแนวโน้มการลงทุนในสัปดาห์หน้า นายวีระวัฒน์ คาดว่าตลาดฯคงจะแกว่งตัวในกรอบ โดยให้กรอบการแกว่งสำหรับเดือนนี้ไว้ที่ 1,580-1,640 จุด แต่สำหรับสัปดาห์หน้าจะมีแนวรับ 1,590-1,580 จุด ส่วนแนวต้าน 1,620 จุด
อย่างไรก็ตาม พร้อมให้ติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 3/62 ของไทยที่จะออกมาในสัปดาห์หน้า ส่วนนอกประเทศก็ให้ติดตามพัฒนาการสงครามการค้าระหว่างสหรัฐฯ และจีนต่อไป รวมถึงสัปดาห์หน้าจะมีตัวเลข GDP ของต่างประเทศทยอยออกมาด้วย
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE มูลค่าการซื้อขาย 3,619.74 ล้านบาท ปิดที่ 4.56 บาท ลดลง 0.49 บาท
CPALL มูลค่าการซื้อขาย 1,485.03 ล้านบาท ปิดที่ 77.75 บาท ลดลง 1.00 บาท
PTT มูลค่าการซื้อขาย 1,288.29 ล้านบาท ปิดที่ 44.75 บาท ราคาไม่เปลี่ยนแปลง
SCC มูลค่าการซื้อขาย 1,282.67 ล้านบาท ปิดที่ 379.00 บาท ลดลง 7.00 บาท
CK มูลค่าการซื้อขาย 1,159.78 ล้านบาท ปิดที่ 18.60 บาท ลดลง 1.80 บาท
ตลาดหุ้นเอเชีย
